জুমানা হাদ্দাদ
জুমানা হাদ্দাদ (আরবি: جمانة حداد) (জন্ম: ডিসেম্বর ৬, ১৯৭০) লেবাননের লেখিকা, বক্তা, সাংবাদিক এবং নারী অধিকার কর্মী। তিনি তার সাংস্কৃতিক ও সামাজিক কর্মকাণ্ডের জন্য অ্যারাবিয়ান বিজনেস ম্যাগাজিনে পর পর চার বছর বিশ্বের ১০০ শক্তিশালী আরব নারীদের মধ্যে অন্যতম একজন হিসেবে স্থান পান (২০১৭ সালে ৩৪তম অবস্থানে ছিলেন)। তিনি ত্রৈমাসিক আরবি ভাষার পত্রিকা 'জাসাদ' এর প্রতিষ্ঠাতা। হাদ্দাদ মুক্ত অভিব্যক্তি ও সমালোচনামূলক চিন্তাভাবনা বিষয়সমূহ তুলে ধরার জন্য ২০১৮ সালের নভেম্বর মাসে আলহুররা নামক নতুন কার্যক্রম চালু করেন।